Diari Oficial de la Generalitat Valenciana


Sumari del DOGV 7545, del 11-06-2015 (2015/5167)

Informació pública del pla general.
-----------------------------------

### Dades del document

Número de DOGV
:   7545

Data del DOGV
:   11-06-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/5167


Data del document
:   19-05-2015

Organisme emissor
:   Ajuntament de Pedreguer

Tipus de document
:   Anunci

Descriptors 

:   * Pedreguer
    * pla d'urbanisme
    * administració local

Informació pública del pla general. [2015/5167]  
El Ple de l'Ajuntament, en sessió realitzada el 13 de maig de 2015, ha acordat:  
Vist l'expedient de tramitació del pla general estructural i el pla d'ordenació detallada, i vist els informes tècnic i jurídic i el dictamen de la Comissió Informativa d'Urbanisme de 7 de maig, el Ple de l'Ajuntament, amb el vot favorable de 7 membres (PSPV, BLOC i AIXA) i 6 abstencions (PP), que supera el quòrum de la majoria absoluta del nombre legal de membres de la corporació, assenyalat en l'article 47.2.ll, de la Llei 7/1985, adoptà els següents acords:  
  
  
Primer  
Vist que la documentació presentada es considera completa i que el document de referència emés per l'Acord de la Comissió d'Avaluació Ambiental, de data 20 de juny de 2012, i amb entrada en aquest ajuntament el 19 de juliol de 2012 i registre d'entrada 1704 s'assimila al document d'abast, pertoca continuar amb la tramitació del pla general estructural i el pla d'ordenació detallada promogut per l'Ajuntament de Pedreguer i sotmetre la documentació presentada a participació pública i consultes a les administracions publiques afectades.  
  
La informació pública es realitzarà en els termes determinats en l'article 53 de la LOTUP, per mitjà d'anunci en el Diari Oficial de la Comunitat Valenciana i en premsa escrita de gran difusió i, simultàniament o amb posterioritat, en un diari no oficial d'àmplia difusió en el municipi.  
L'anunci d'informació pública farà constar la possibilitat de formular al·legacions al contingut de la documentació anteriorment assenyalada en el termini de 45 dies hàbils a comptar de l'endemà de l'última publicació de l'anunci. Els anuncis indicaran l'adreça electrònica per a consultar-la.  
  
Segon  
Sol·licitar els informes sectorials dels distints departaments i òrgans competents de les administracions públiques afectades en les seues competències respectives i informes de les empreses que gestionen o exploten infraestructures de servicis declarats essencials o d'utilitat pública.  
  
Tercer  
Inserir anunci en el DOGV, tauler d'anuncis de l'Ajuntament i en un diari no oficial d'àmplia difusió en el municipi.  
  
La qual cosa es fa pública per a general coneixement, i s'informa que l'expedient podrà ser examinat de dilluns a divendres de 08.00 a 14.00 hores en l'Oficina Tècnica de l'Ajuntament de Pedreguer. Així mateix, l'equip redactor atendrà consultes els divendres de 10.00 a 12.00 hores en l'Oficina Tècnica de l'Ajuntament de Pedreguer.  
Es poden formular al·legacions al contingut de la documentació anteriorment assenyalada en el termini de 45 dies hàbils a comptar de l'endemà de l'última publicació de l'anunci.  
Pot consultar-se la documentació en la següent adreça electrònica: www.pedreguer.es.  
  
Pedreguer 19 de maig de 2015.- L'alcaldessa: Salvadora Martí Morell.